Rettens dom (Syvende Afdeling) af 15. oktober 2020 –

První novinová společnost mod Kommissionen

(Sag T-316/18)

»Statsstøtte – postsektoren – forsyningspligt – beslutning om ikke at gøre indsigelser – beskyttelse af de processuelle rettigheder – procedurens varighed – Kommissionens fuldstændige og tilstrækkelige undersøgelse af sagen – kompensation for opfyldelsen af forsyningspligten – tjenesteydelser af almindelig økonomisk interesse – direktiv 97/67/EF – metoden for undgåede nettoomkostninger – begrundelsespligt«

1. Statsstøtte – påtænkte støtteforanstaltninger – Kommissionens undersøgelse – indledende fase og kontradiktorisk fase – en støttes forenelighed med det indre marked – vanskeligheder ved bedømmelsen – Kommissionens forpligtelse til at indlede den kontradiktoriske fase – alvorlige vanskeligheder – begreb – objektiv karakter – bevisbyrde – omstændigheder, der godtgør, at der foreligger sådanne vanskeligheder (Art. 107, stk. 1, TEUF og art. 108, stk. 2 og 3, TEUF; Rådets forordning 2015/1589, art. 4, stk. 5) (jf. præmis 88-94)

2. Statsstøtte – påtænkte støtteforanstaltninger – Kommissionens undersøgelse – indledende fase og kontradiktorisk fase – en støttes forenelighed med det indre marked – vanskeligheder ved bedømmelsen – Kommissionens forpligtelse til at indlede den kontradiktoriske fase – alvorlige vanskeligheder – omstændigheder, der godtgør, at der foreligger sådanne vanskeligheder – varigheden af den indledende undersøgelsesprocedure – den indledende undersøgelsesprocedures usædvanligt lange varighed som følge af objektive omstændigheder, der ikke har noget at gøre med alvorlige vanskeligheder (Art. 107, stk. 1, TEUF og art. 108, stk. 2 og 3, TEUF; Rådets forordning 2015/1589, art. 4, stk. 5) (jf. præmis 103 og 116-139)

3. Statsstøtte – påtænkte støtteforanstaltninger – Kommissionens undersøgelse – indledende fase – varighed – maksimal frist på to måneder – beregning af varigheden af den foreløbige undersøgelse fra modtagelsen af en fuldstændig anmeldelse – begrebet fuldstændig anmeldelse (Art. 108, stk. 2 og 3, TEUF; Rådets forordning 2015/1589, art. 4, stk. 5) (jf. præmis 105-110)

4. Statsstøtte – påtænkte støtteforanstaltninger – Kommissionens undersøgelse – indledende fase og kontradiktorisk fase – Kommissionens forpligtelse til at indlede den kontradiktoriske procedure i tilfælde af alvorlige vanskeligheder – anmodning om supplerende oplysninger, der ikke som sådan påviser eksistensen af alvorlige vanskeligheder (Art. 108, stk. 2 og 3, TEUF) (jf. præmis 142-145)

5. Statsstøtte – påtænkte støtteforanstaltninger – Kommissionens undersøgelse – indledende fase og kontradiktorisk fase – en støttes forenelighed med det indre marked – vanskeligheder ved bedømmelsen – Kommissionens forpligtelse til at indlede den kontradiktoriske fase – alvorlige vanskeligheder – bevisbyrde – omstændigheder, der godtgør, at der foreligger sådanne vanskeligheder – den utilstrækkelige eller ufuldstændige karakter af Kommissionens undersøgelse under den indledende undersøgelsesprocedure (Art. 108, stk. 2 og 3, TEUF; Rådets forordning 2015/1589, art. 4) (jf. præmis 149-156 og 212)

6. Institutionernes retsakter – begrundelse – forpligtelse – rækkevidde – kommissionsafgørelse vedrørende statsstøtte – afgørelse om ikke at indlede den formelle undersøgelsesprocedure – kort fremstilling af de grunde, der har ført Kommissionen til at konkludere, at bedømmelsen af, om den pågældende støtte er forenelig med fællesmarkedet, ikke giver anledning til alvorlige vanskeligheder – tilstrækkelig begrundelse (Art. 296, stk. 2, TEUF) (jf. præmis 217-229)

7. Statsstøtte – forbud – undtagelser – virksomheder, der har fået overdraget at udføre tjenesteydelser af almindelig økonomisk interesse – kompensation af omkostninger som følge af public service-opgave – vurdering af en støttes forenelighed med det indre marked – kriterier (Art. 106, stk. 2, TEUF) (jf. præmis 233-236, 248-254, 259-279, 282-291, 297-302, 311-317 og 322-332)

Angående

Søgsmål anlagt i henhold til artikel 263 TEUF med påstand om annullation af Kommissionens afgørelse C(2018) 753 final af 19. februar 2018, statsstøtte SA.45281 (2017/N) og statsstøtte SA.44859 (2016/FC), hvorved det fastslås, at de kompensationer, som Den Tjekkiske Republik har ydet til Česká pošta med henblik på selskabets udøvelse af sin postvirksomhed inden for rammerne af forsyningspligten for perioden 2013-2017, udgør statsstøtte, der er forenelig med det indre marked i henhold til artikel 106, stk. 2, TEUF.

Konklusion

1) Europa-Kommissionen frifindes.

2) První novinová společnost a.s., indtrådt i rettighederne efter Mediaservis s.r.o., bærer sine egne omkostninger og betaler de af Kommissionen afholdte omkostninger.